શું તમે સેવાકીય પ્રવૃતીઓમાં રસ ધરાવો છો?શું તમે સેવાકીય પ્રવૃતીઓ માટે પૈસા દાન કરવા ઈચ્છો છો?જો જવાબ હા છે તો તમે પૈસા દાન કરવાની સાથે સાથે તમારી આવક પર લાગતો ટેક્ષ પણ બચાવી શકો છો.જાહેર જનતા માટે સેવાકીય હેતુથી કાર્ય કરતી સંસ્થાઓમાં કરાતું દાન ઈન્કમ ટેક્ષ નાં કાયદા અન્વયે સેક્શન ૮૦ જી હેઠળ ઈન્કમ ટેક્ષમાંથી બાદ મેળવી શકાય છે.સેવાકીય સંસ્થાઓ તથા સેવાકીય ફંડ ને કરાતું દાન ૫૦% અથવા તો ૧૦૦% સુધી ઈન્કમ ટેક્ષ માંથી બાદ મેળવી શકાય છે.જેનો આધાર તમે કયા પ્રકારની સંસ્થાને દાન આપ્યું છે તેનાં પર છે.ચેક અથવા તો રોકડ સ્વરુપે અપાયેલું દાન બાદ મળવા પાત્ર છે.